SMS "JA" Na 082 608 5711: Terugvoer Oor Die Christelike Konsensus - Joy! Digital
SMS "JA" Na 082 608 5711: Terugvoer Oor Die Christelike Konsensus
My medegelowiges, daar heers 'n geestelike stryd om die hart en siel van Suid-Afrika. Slegs God se kinders weet hoe om die goeie stryd van geloof te veg en te wen.
Die bose sal ontwortel word as ons verenig! Die tyd het aangebreek vir die lig om die duisternis in Suid-Afrika te verjaag! U sal op hoogte gehou word van hoe sake ontwikkel noudat Christene se stemme amptelik begin verenig.
Daar is miljoene van ons – die stem van miljoene Christene kan nie meer stilgemaak word nie!
Binne slegs een week het ek 25 858 "JA"-antwoorde ter steun van die Christelike Konsensus in Suid-Afrika ontvang (Sien vorige nuusberig joydigitalmag.com)
Aangesien reaksie daarop nog steeds instroom, is die sperdatum verleng tot 10 Februarie 2019. Daarna sal ons die data finaliseer om dit na partyleiers te neem en aan te bied met die versoek om iets soos 'n Christelike Koalisie / Alliansie te vorm wat gebaseer is op die tien punte van konsensus.
Dit sal ons stemme tydens die verkiesing meer slaankrag gee en dit 'n werklike moontlikheid maak om vir 'n groot (positiewe) verrassing in die verkiesings te sorg. Die mense van die land praat, en leiers moet luister.
Eenheid is die enigste weg vorentoe as ons 'n volskaalse ommekeer in Suid-Afrika wil sien.
Buiten hierdie punte wat 'n instrument is om Christene te verenig, is die goeie nuus – as hierdie tien punte suksesvol toegepas word, Suid-Afrika sal verander!